ASP กำไรปี 59 ทะยาน 35% หลังรายได้ธุรกิจโบรกเกอร์พุ่ง
ASP กำไรปี 59 ทะยาน 35% มาที่ 755.65 ลบ. จากปีก่อน 557.74 ลบ. หลังรายได้ธุรกิจโบรกเกอร์พุ่ง
1 ก.พ. 2560

บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP รายงานผลการดำเนินงานประจำปี 59 สิ้นสุดวันที่ 31 ธ.ค.60 มีกำไรสุทธิ 755.65 ล้านบาท หรือมีกำไรสุทธิ 0.36 บาทต่อหุ้น เพิ่มขึ้น 35% จากช่วงเดียวกันของปีก่อนที่มีกำไรสุทธิ 557.74 ล้านบาท หรือมีกำไรสุทธิ 0.26 บาทต่อหุ้น
ทั้งนี้ผลการดำเนินงานดังกล่าวปรับตัวขึ้นเนื่องจาก บริษัทมีรายได้จากค่านายหน้าซื้อขายหลักทรัพย์ในไตรมาสที่ 4 ของปี 2559 จำนวน 353.76 ล้านบาท เพิ่มขึ้นร้อยละ 33 จากงวดเดียวกันของปี 2558 เนื่องจากปริมาณการซื้อขายหลักทรัพย์เฉลี่ยต่อวันของบริษัทเพิ่มขึ้นร้อยละ 26 จาก 2.43 พันล้านบาท เป็น 3.06 พันล้านบาท